CELEX: 62010FN0121
Language: mt
Date: 2010-11-19 00:00:00
Title: Kawża F-121/10: Rikors ippreżentat fid- 19 ta' Novembru 2010 — Heath vs BĊE

29.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 30/67
            
         Rikors ippreżentat fid-19 ta' Novembru 2010 — Heath vs BĊE
   (Kawża F-121/10)
   ()
   2011/C 30/133
   Lingwa tal-kawża: il-Franċiż
   
      Partijiet
   
   
      Rikorrent: Michael Heath (Southampton, ir-Renju Unit) (rappreżentanti: L. Levi u M. Vandenbussche, avukati)
   
      Konvenut: Bank Ċentrali Ewropew
   
      Suġġett u deskrizzjoni tal-kawża
   
   Annullament tad-dikjarazzjonijiet tal-pensjoni tar-rikorrent għax-xahar ta’ Jannar 2010 u tax-xhur segwenti, sa fejn dawn japplikaw żieda fil-pensjoni ta’ 0,6 % wara eżerċizzju ta’ aġġustament tal-pensjonijiet għall-2010, u l-kumpens għad-dannu subit mir-rikorrent.
   
      Talbiet tar-rikorrent
   
   
               —
            
            
               tannulla d-dikjarazzjoni tas-salarju ta’ Jannar 2010 u tax-xhur segwenti sa fejn din tapplika żieda fil-pensjoni ta’ 0,6 %, sabiex tapplika żieda ta’ 2,1 % ikkalkolata skont GSA regolari;
            
         
               —
            
            
               sa fejn ikun meħtieġ, tannulla d-deċiżjonijiet ta’ ċaħda tat-talbiet għal reżami u tal-ilmenti mressqa mir-rikorrenti, deċiżjonijiet bid-dati rispettivament tal-11 ta’ Mejju 2010 u tad-9 ta’ Settembru 2010;
            
         
               —
            
            
               tikkundanna lill-konvenut għall-ħlas tad-differenza bejn iż-żieda fil-pensjoni ta’ 0,6 % mogħtija illegalment lir-rikorrent sa minn Jannar 2010 u dik ta’ 2,1 % li kellu jkollu dritt għaliha, jiġifieri żieda fil-paga ta’ 1,5 % fix-xahar sa minn Jannar 2010. Dawn l-ammonti għandhom jitħallsu bl-interessi mill-iskadenza rispettiva sal-ġurnata tal-ħlas effettiv, ikkalkolati abbażi ta’ rata stabbilita mill-Bank Ċentrali Ewropew għall-operazzjonijiet prinċipali ta’ rifinanzjament, applikabbli matul il-perijodu kkonċernat, miżjuda b’żewġ punti;
            
         
               —
            
            
               tikkundanna lill-konvenut għall-ħlas ta’ EUR 5 000, għall-ħlas ta’ dannu materjali tar-rikorrent li jirriżulta mit-telf tal-kapaċità ta’ akkwist tiegħu;
            
         
               —
            
            
               tikkundanna lill-konvenut għall-ħlas ta’ EUR 5 000, ikkalkolati ex aequo et bono bħala kumpens għad-danni morali;
            
         
               —
            
            
               tikkundanna lill-BĊE għall-ispejjeż.